Diari Oficial de la Generalitat Valenciana


Sumari del DOGV 6138, del 05-11-2009 (2009/12142)

RESOLUCIÓ de 30 d'octubre de 2009, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es renoven les autoritzacions dels Programes de Qualificació Professional Inicial en Centres Públics aprovats per al curs 2009-2010 i es dicten instruccions per a sol·licitar noves autoritzacions per al curs 2010/2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12522


Data del document
:   30-10-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * legislació
    * centre d'ensenyament
    * organització de l'ensenyament
    * mètode pedagògic

RESOLUCIÓ de 30 d'octubre de 2009, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es renoven les autoritzacions dels Programes de Qualificació Professional Inicial en Centres Públics aprovats per al curs 2009-2010 i es dicten instruccions per a sol·licitar noves autoritzacions per al curs 2010/2011. [2009/12747]
Llei Orgànica d'Educació 2/2006, de 3 de maig, d'ara en avant LOE, establix en els apartats 1 i 6 de l'article 30 que correspon a les administracions educatives organitzar i regular els programes de qualificació professional inicial.
El Reial Decret 1631/2006, de 29 de desembre, pel que s'establixen les ensenyances mínimes corresponents a l'Educació Secundària Obligatòria, completa allò que s'ha indicat en la LOE en relació amb els programes de qualificació professional inicial i assenyala en l'article 14 que tenen com a finalitat afavorir la inserció social, educativa i laboral dels seus destinataris.
El Decret 112/2007, de 20 de juliol, pel que s'establix el currículum de l'Educació Secundària Obligatòria en la Comunitat Valenciana indica en l'article 14.1 que la Conselleria competent en matèria d'educació organitzarà i regularà els programes de qualificació professional inicial i establirà els procediments i criteris d'avaluació, promoció i obtenció del títol de Graduat en Educació Secundària Obligatòria, d'acord amb el que establix respecte d'això en l'article 30 de la Llei Orgànica d'Educació 2/2006 de 3 de maig, i en el 14.2 assenyala que els programes de qualificació professional inicial hauran de respondre a un perfil professional expressat a través de la competència general, les competències personals, socials i professionals, i la relació de qualificacions professionals i, si és el cas, unitats de competència de Nivell 1 del Catàleg Nacional de Qualificacions Professionals incloses en el programa.
L'Orde de 19 de maig de 2009, de la Conselleria d'Educació, establix el procediment d'admissió de l'alumnat en els Programes de Qualificació Professional Inicial finançats amb fons públics (DOCV núm. 6024 de 29.05.2009).
Per mitjà de les resolucions de 9 de juliol de 2008 i de 12 de maig de 2009 de les direccions generals d'Ordenació i Centres docents i d'Avaluació, Innovació i Qualitat Educativa i de la Formació Professional, de la conselleria d'Educació es van autoritzar Programes de Qualificació Professional Inicial en centres públics per al curs 2008-2009 i 2009-2010 respectivament.
Analitzada la implantació dels Programes de Qualificació Professional Inicial i l'experiència positiva que de la mateixa s'ha derivat per a l'alumnat i els centres que han desenrotllat estos programes, és aconsellable fer pública una resolució per a donar continuïtat als PQPI existents i promoure noves autoritzacions.
Així, doncs, en virtut del que exposa i d'acord amb la disposició transitòria primera de l'orde de la Conselleria d'Educació de 19 de maig de 2008 per la que es regulen els programes de qualificació professional en la Comunitat Valenciana, resolc:
Primer. Objecte
1. L'objecte de la present resolució és:
a) Dictar instruccions perquè els centres públics puguen sol·licitar autorització per a desenrotllar, en el curs 2010-2011, nous Programes de Qualificació Professional Inicial, segons allò que s'ha indicat en l'apartat segon d'esta resolució.
b) Renovar d'ofici per al curs 2010-2011 els programes implantats en els seus dos nivells o cursos, d'acord amb el que establix l'apartat tercer d'esta resolució i la seua modalitat:
- El 1er i 2n nivell dels PQPI autoritzats en centres públics per al curs 2009-2010 de les modalitats d'Aula i Aula-Polivalent.
- El 1er i 2n curs corresponent al primer nivell dels PQPI autoritzats en centres públics per al curs 2009-2010, de les modalitats de Taller-Polivalent i PQPI-Especial
- Els PQPI autoritzats en centres públics per al curs 2009-2010 de la modalitat de Taller.
c) Dictar instruccions perquè els centres públics que en el present curs 2009-2010 tenen autoritzats el primer nivell de les modalitats d'Aula o Aula -Polivalent o el primer curs de les modalitats de Taller- Polivalent o Especial puguen sol·licitar autorització per al 2n nivell o 2n curs, segons corresponga a la seua modalitat, d'acord amb el que establix l'apartat quart d'esta resolució, donant continuïtat als dits programes en el curs 2010-2011
d) Dictar instruccions perquè els centres públics, que en el curs 2009-2010 han desenrotllat Programes de Qualificació Professional Inicial de les modalitats d'Aula o Taller, puguen sol·licitar la seua transformació.
2. La present resolució és aplicable, durant el curs 2010-2011, als Instituts d'Educació Secundària, Seccions d'Educació Secundària Obligatòria, als Centres Integrats Públics de Formació Professional i Centres d'Educació Especial.
3. La Conselleria d'Educació a través de les direccions generals d'Ordenació i Centres i d'Avaluació, Innovació i Qualitat Educativa i de la Formació Professional podrà implantar Programes de Qualificació Professional Inicial en qualsevol de les seues modalitats en aquells centres públics que, inclús no havent-los sol·licitat, així ho aconsellen factors educatius i de demanda social
4. La Conselleria d'Educació podrà determinar la reducció del nombre de grups de 2n nivell en les modalitats d'Aula i Aula -Polivalent, a proposta de la Direcció Territorial d'Educació corresponent amb un informe previ de la Inspecció Educativa, en aquells supòsits en què el nombre d'alumnes que promocionen des del primer nivell en un mateix centre o localitat, així ho aconselle.
Segon. Sol·licitud d'autorització i documentació per a nous programes
1. Aquells centres públics interessats a implantar per primera vegada programes de qualificació professional inicial en qualsevol de les seues modalitats o a incrementar el nombre de què ja impartixen en l'actualitat, hauran de presentar en la Direcció Territorial d'Educació corresponent el projecte-sol·licitud (annex I), per duplicat, sobre el nou programa o programes que pretenguen impartir, d'acord amb l'article 16 punt 1 de l'orde de la Conselleria d'Educació de 19 de maig de 2008, i en el que s'arrepleguen els aspectes següents:
a) Dades del centre.
b) Modalitat i denominació del programa segons la qualificació triada, obtinguda esta del catàleg de qualificacions de nivell 1 que figura en la pàgina web de la Conselleria d'Educació. Respecte d'això se seguiran les indicacions de l'apartat tercer de la Resolució de 5 de juny de 2009 de la Direcció General d'Avaluació, Innovació i Qualitat Educativa i de la Formació Professional (DOCV número 6035 de 15.06.09)
c) Disseny curricular del programa d'acord amb el que establix respecte d'això en els articles 11, 12 i 13 de l'orde de la Conselleria d'Educació de 19 de maig de 2008, en el que es relacionaran tots els mòduls integrants del mateix (Específics, de FCT, Formatius de Caràcter General i Optatius) així com l'horari setmanal.
d) Dades i indicadors sobre la relació del centre amb l'entorn empresarial, relatiu a la o les qualificacions professionals del programa.
e) Recursos humans, a l'efecte de les quals s'indicarà el professorat disponible en el centre per a la impartició del currículum corresponent, suport tutorial i orientació professional.
f) Mitjans materials. Justificació de l'existència d'instal·lacions suficients.
g) Justificació del programa.
h) Experiència en accions formatives semblants.
i) Aprovació del Consell Escolar.
j) altres dades o circumstàncies que es considere oportú indicar.
2. Per a dissenyar el currículum professional d'un programa de qualificació professional inicial es tindrà en compte l'article tercer de l'annex I de la resolució de 5 de juny de 2009 de la Direcció General d'Avaluació, Innovació i Qualitat Educativa i de la Formació Professional (DOCV número 6035 de 15.06.09)
3. La denominació del programa haurà de correspondre's amb la de la qualificació completa que l'integre. En el cas de ser dos o més les qualificacions integrants del programa, la denominació del «perfil» resultant, bé s'adequarà a una de les denominacions ja arreplegades en l'annex VI a la resolució de 5 de juny de 2009 abans citada o bé l'efectuarà l'administració educativa per mitjà de la mateixa resolució d'autorització del programa per ser una combinació nova. En este últim cas, el centre sol·licitant ho farà constar en l'espai corresponent de la sol·licitud per mitjà de l'expressió «per resolució».
Tercer. La renovació d'ofici
1. La renovació d'ofici dels Programes de Qualificació Professional Inicial dels nivells, cursos i modalitats indicats en l'apartat primer 1 b) d'esta resolució serà proposada per la Direcció territorial corresponent.
2. No es procedirà a la renovació del primer curs o nivell, segons els casos, en aquells supòsits en què, per circumstàncies justificades, la Inspecció Educativa informe negativament la renovació. En els dits supòsits el centre haurà d'impartir exclusivament el 2n nivell o curs completant així la labor iniciada.
3. La proposta de renovació d'ofici del 2n nivell de les modalitats d'Aula i Aula -Polivalent de les direccions territorials d'Educació tindrà en compte el que preveu el punt 4 de l'apartat primer d'esta resolució.
4. La direcció dels centres afectats per la reducció de grups per a impartir el 2n nivell de les modalitats d'Aula i Aules-Polivalents segons establix el punt 4 de l'apartat primer de la present resolució, adequarà el disseny dels mòduls professionals complementaris del segon nivell procurant que tinguen caràcter transversal apropiat per a alumnat provinent de grups en què les qualificacions cursades en el primer nivell pogueren ser dispars. Per a plasmar el disseny resultant s'utilitzarà l'annex II a esta resolució. El mateix es presentarà, per duplicat, en la Direcció Territorial corresponent.
Quart. L'autorització del 2n nivell o curs
1. Aula i Aula-Polivalent. Per a autoritzar el segon nivell dels Programes de Qualificació Professional Inicial de les modalitats d'Aula i Aula-Polivalent, i donar així continuïtat al primer nivell autoritzat per al curs 2009-2010, serà necessari presentar en la Direcció Territorial d'Educació corresponent, el projecte-sol·licitud (per duplicat) segons l'annex II a esta resolució. La denominació del programa serà la mateixa del primer nivell a què se li afegirà l'expressió «2 nivell». Excepcionalment, la denominació del programa,autoritzada per al primer nivell, podrà veure's alterada quan el disseny del segon nivell supose la inclusió de mòduls que completen una segona qualificació diferent de la del primer. En este cas al ser dos o més les qualificacions integrants del programa, la denominació del «perfil» resultant, bé s'adequarà a una de les denominacions ja arreplegades en l'annex VI a la resolució de 5 de juny de 2009 abans citada o bé l'efectuarà l'administració educativa per mitjà de la mateixa resolució d'autorització del programa per ser una combinació nova. En este últim cas, el centre sol·licitant ho farà constar en l'espai corresponent de la sol·licitud per mitjà de l'expressió «per resolució».
2. La sol·licitud de continuïtat per al segon nivell de les modalitats d'Aula i Aula Polivalent suposa també la continuïtat del primer nivell d'estos programes llevat que, per circumstàncies justificades, la Inspecció Educativa informe negativament. En els dits supòsits el centre haurà d'impartir el 2n nivell o curs completant així la labor iniciada.
3. La proposta d'autorització del 2n nivell de les modalitats d'Aula i Aula-Polivalent de les direccions territorials d'Educació tindrà en compte el que preveu el punt 4 de l'apartat primer d'esta resolució. En conseqüència, la direcció dels centres afectats per la reducció de grups per a impartir el 2n nivell de les modalitats d'Aula i Aules-Polivalents, adequarà el disseny dels mòduls professionals complementaris del segon nivell procurant que tinguen caràcter transversal apropiat per a alumnat provinent de grups en què les qualificacions cursades el primer nivell pogueren ser dispars.
4. Taller Polivalent i PQPI-Especial: Per a autoritzar el segon curs dels PQPI de les modalitats de Taller-Polivalent i PQPI-Especial, i donar així continuïtat al primer curs autoritzat per al curs 2009-2010, serà necessari presentar, en la corresponent Direcció Territorial d'Educació, el projecte-sol·licitud (per duplicat) que s'indica en l'annex III a esta resolució. El programa mantindrà la seua denominació a què se li afegirà l'expressió «2 curs».
5. Tenint en compte el caràcter individualitzat el procés d'ensenyança-aprenentatge de l'alumnat dels PQPI- Especial, podrà incorporar-se alumnat tant en el primer com en el segon curs, tenint en compte que els alumnes i alumnes repetidors necessàriament formaran part del segon curs.
Quint. Transformació de PQPI i documentació requerida
1. Els centres públics que durant el curs 2009-2010 van desenrotllar un PQPI de la modalitat de Taller podran sol·licitar autorització per a la seua transformació en la modalitat d'Aula per al curs 2010-2011.
2. Els centres públics que durant el curs 2009-2010 van desenrotllar un PQPI de la modalitat d'Aula podran sol·licitar autorització per a la seua transformació en la modalitat de Taller. No obstant hauran d'impartir, en el curs 2010-2011, el segon nivell d'Aula, donant així continuïtat al programa iniciat en el curs anterior.
3. En ambdós casos, es presentarà en la corresponent Direcció Territorial d'Educació el projecte-sol·licitud (per duplicat) que s'indica en l'annex IV a esta resolució. La denominació del programa resultant de la transformació serà la mateixa que la de l'original. En el cas que la transformació realitzada supose la integració en el programa de dos o més qualificacions professionals, la denominació del «perfil» resultant, bé s'adequarà a una de les denominacions ja arreplegades en l'annex VI a la resolució de 5 de juny de 2009 abans citada o bé l'efectuarà l'administració educativa per mitjà de la mateixa resolució d'autorització del programa per ser una combinació nova. En este últim cas, el centre sol·licitant ho farà constar en l'espai corresponent de la sol·licitud per mitjà de l'expressió «per resolució».
Sext. Terminis
1. Els centres interessats presentaran per duplicat la documentació requerida en cada cas en el registre d'entrada de la corresponent Direcció Territorial d'Educació, abans del 15 de desembre de 2009. S'entregarà tant la còpia per a la Direcció Territorial com la còpia per a la Direcció General d'Avaluació, Innovació i Qualitat Educativa i de la Formació Professional.
2. El Servici d'Inspecció Educativa de cada Direcció Territorial valorarà:
a) Els apartats del Projecte Socioeducatiu de cada una de les sol·licituds que així ho requerisquen segons model d'informe que figura en l'annex V a esta resolució.
b) La documentació necessària segons els annexos a esta resolució I, II, III, o IV.
3. Les respectives direccions territorials remetran abans del 10 de febrer del 2010 a la Direcció General d'Avaluació, Innovació i Qualitat Educativa i de la Formació Professional:
a) informe sobre la viabilitat de cada programa (annex V) a què s'adjuntarà la còpia dels annexos corresponents en cada cas i que figura com «exemplar per a la Direcció General d'Avaluació, Innovació i Qualitat Educativa i de la Formació Professional» en els impresos corresponents.
b) informe de la Proposta Provincial sobre l'oferta de Programes de Qualificació Professional Inicial ordenada alfabèticament per localitat i centre, indicant per a cada un d'ells les dades següents: nom del centre, codi, localitat, denominació del programa la seua valoració i l'expressió: nou, renovació per ofici, autorització de 2n nivell, autorització de 2n curs, o transformació, segons corresponga, i qualsevol altra observació que procedisca.
4. La Direcció General d'Avaluació, Innovació i Qualitat Educativa i de la Formació Professional i la Direcció General d'Ordenació i Centres Docents, resoldran conjuntament abans del 30 d'abril del 2010.
5. Excepcionalment, després d'esta data les direccions generals citades en l'apartat anterior podran autoritzar nous programes si es produïren peticions o necessitats que així ho aconsellen.
Sèptim. Seguiment
El Servici d'Inspecció de les respectives direccions territorials d'Educació, d'acord amb la normativa en vigor, realitzarà el seguiment d'estos programes i elaborarà un informe i proposta de millora de cada un d'ells al finalitzar el curs. El dit informe serà remés a la Direcció General d'Avaluació, Innovació i Qualitat Educativa i de la Formació Professional.
Octau. Incorporació i matrícula
1. El procés d'admissió s'ajustarà als terminis establits per a Educació Secundària.
2. El procés d'admissió en la convocatòria extraordinària de setembre s'ajustarà als terminis establits per a Educació Secundària.
Nové. Impresos i retolació
Tots els impresos i rètols relatius als Programes de Qualificació Professional Inicial, tant de caràcter acadèmic com de gestió i divulgació, inclouran el logos i l'expressió corresponents al Fons Social Europeu a més dels de la Generalitat i Conselleria d'Educació.
Desé. Recursos
Contra la present resolució, que no esgota la via administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 30 d'octubre de 2009.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.